Publication: Magyar Közlöny
Issue: MK-2009-137 (Year: 2009, Number: 137)
Era: 2004-2010
Section: végrehajtásáról szóló 32/2005. (X. 21.) PM rendelet (a továb biak ban: Vhr.) 1. § (7) bekezdése helyébe a következõ
Paragraph Index: 887

47. § A Vhr. 32. § (1) bekezdése helyébe a következõ rendelkezés lép: „(1) A játékterem üzemeltetésére vonatkozó engedély szervezõ általi átvételére kizárólag a mûködés megkezdésekor van lehetõség. A szervezõ a játéktermét az engedély átvételének napjától, illetve az azt követõ munkanaptól – a játékterem szüneteltetése, felfüggesztése, a szezonális zárvatartás és a rendkívüli zárvatartás kivételével – mûködtetni köteles. A játékterem mûködik, ha a látogatási szabályzat szerinti nyitvatartási idõben a játékteremben érvényes engedéllyel rendelkezõ pénznyerõ automata üzemel.”

Source: https://magyarkozlony.hu/hivatalos-lapok/2d9739b23318bc875037889629a07e97c8525074/dokumentumok/7ea25ac286a6ce806ffa51a830adb4bfba2ddff5/letoltes